
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2364 

4 Νοεμβρίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Επιλογή των Συντονιστών των Αποκεντρωμένων Δι¬ 
οικήσεων. 1 

Λειτουργία της Διαχειριστικής Επιτροπής του Λο¬ 
γαριασμού Αγροτικής Εστίας του Ο.Γ.Α. 2 

Απαγόρευση Θήρας σε περίοδο χιονοπτώσεων στα 
όρια της Περιφερειακής Ενότητας Κοζάνης. 3 


Σύσταση και συγκρότηση τριμελούς επιτροπής για 
την απόδειξη της ιδιότητας του αγρότη, νέου 
αγρότη, νεοεισερχόμενου νέου στον αγροτικό το¬ 
μέα και εργάτη γης, στα πλαίσια της εφαρμογής 
του Ν. 2520/1997 «Μέτρα για τους νέους αγρότες, 
σύσταση Οργανισμού Γεωργικής Επαγγελματικής 
Εκπαίδευσης, Κατάρτισης και Απασχόλησης και 


άλλες διατάξεις. 4 

ΑΠΟΦΑΣΕΙ Σ 

Αριθμ. 27524 (1) 


Επιλογή των Συντονιστών των Αποκεντρωμένων 
Διοικήσεων. 

Ο ΥΠΟΥΡΓΟΣ ΕΣΩΤΕΡΙΚΩΝ ΚΑΙ 
ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις: 

α) του άρθρου 1 του Ν. 2503/1997 «Διοίκηση, οργάνω¬ 
ση, στελέχωση της Περιφέρειας, ρύθμιση θεμάτων για 
την τοπική αυτοδιοίκηση και άλλες διατάξεις» (Α'107), 
όπως ισχύει, 

β) του Ν. 3528/2007 «Κύρωση του Κώδικα Κατάστασης 
Δημοσίων Πολιτικών Διοικητικών Υπαλλήλων και Υπαλ¬ 
λήλων Ν.Π.Δ.Δ.» (Α'26), όπως ισχύει, 

γ) του άρθρου 6 του Ν. 3852/2010 «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης- 
Πρόγραμμα Καλλικράτης» (Α'87), 

δ) του άρθρου 28 του Ν. 4325/2015 «Εκδημοκρατισμός 
της Διοίκησης - Καταπολέμηση Γραφειοκρατίας και 
Ηλεκτρονική Διακυβέρνηση - Αποκατάσταση αδικιών 
και άλλες διατάξεις» (Α'47), 

2. Των Π.δ. 135/2010 (Α'228), 136/2010 (Α'229), 138/2010 
(Α'231), 139/2010 (Α'232), 141/2010 (Α'234), 142/2010 (Α'235), 


143/2010 (Α'236) Οργανισμοί των Αποκεντρωμένων Δι¬ 
οικήσεων της Χώρας, 

3. Του Π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α'116), 

4. Την από 11.08.2015 εισήγηση του προϊσταμένου της 
Γενικής Διεύθυνσης Οικονομικών Υπηρεσιών και Διοι¬ 
κητικής Υποστήριξης, 

5. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Αρθρο 1 

Προϋποθέσεις Συμμετοχής στη διαδικασία επιλογής 
Συντονιστή Αποκεντρωμένης Διοίκησης 

1. Υποψήφιοι για τη θέση του Συντονιστή Αποκεντρω¬ 
μένης Διοίκησης μπορούν να είναι τακτικοί δημόσιοι 
υπάλληλοι και υπάλληλοι νομικών προσώπων δημοσίου 
δικαίου (μόνιμοι υπάλληλοι και υπάλληλοι ιδιωτικού δικαί¬ 
ου αορίστου χρόνου), της κατηγορίας ΠΕ ή ΤΕ, εφόσον: 

α. Έχουν ασκήσει καθήκοντα προϊσταμένου Γενικής 
Διεύθυνσης για ένα (1) έτος τουλάχιστον ή 

β. έχουν δεκαπέντε (15) τουλάχιστον έτη συνολικής 
πραγματικής δημόσιας υπηρεσίας και έχουν ασκήσει 
καθήκοντα προϊσταμένου Διεύθυνσης για τρία (3) του¬ 
λάχιστον έτη. 

γ. Η επιλογή τους στη θέση του προϊσταμένου Γ ενικής 
Διεύθυνσης ή/και στη θέση προϊσταμένου Διεύθυνσης 
προέκυψε από υπηρεσιακό συμβούλιο, εκτός εάν δεν 
πραγματοποιήθηκαν κρίσεις από το αρμόδιο κατά τις 
οικείες διατάξεις υπηρεσιακό συμβούλιο κατά την τε¬ 
λευταία διετία. 

2. Για τον υπολογισμό του χρόνου άσκησης καθηκό¬ 
ντων προϊσταμένου Διεύθυνσης για την εφαρμογή του 
παρόντος άρθρου, λαμβάνεται υπόψη μόνο ο χρόνος 
πραγματικής άσκησης των καθηκόντων αυτών. Εάν δεν 
πραγματοποιήθηκαν κρίσεις από το αρμόδιο κατά τις 
οικείες διατάξεις υπηρεσιακό συμβούλιο κατά την τελευ¬ 
ταία διετία, ο χρόνος άσκησης καθηκόντων προϊσταμένου 
Γ ενικής Διεύθυνσης ή Διεύθυνσης περιλαμβάνει την καθ’ 
οιονδήποτε τρόπο νόμιμη άσκηση καθηκόντων προϊστα¬ 
μένου, όπως η νόμιμη αναπλήρωση, η οποία θα πρέπει 
να προκύπτει από σχετική πράξη του αρμοδίου οργάνου. 

3. Δεν επιτρέπεται να είναι υποψήφιος για την επι¬ 
λογή υπάλληλος που αποχωρεί, αυτοδικαίως, από την 

υπηρεσία εντός τριών (3) ετών από τη λήξη της προ¬ 
θεσμίας υποβολής της υποψηφιότητας του. Ο ανωτέ¬ 
ρω περιορισμός δεν ισχύει στην περίπτωση, κατά την 
οποία, ο υπάλληλος περιλαμβάνει στην αίτηση του ρητή 
δέσμευση ότι, σε περίπτωση που επιλεγεί, παραμένει 
στην υπηρεσία του μέχρι τη λήξη της θητείας και πά¬ 
ντως όχι πέραν του εξηκοστού έβδομου (67ου) έτους 
της ηλικίας του. 

4. Δεν μπορεί να επιλεγεί εκείνος κατά του οποίου 
έχει επιβληθεί τελεσίδικα πειθαρχική ποινή ανώτερη 
του προστίμου των αποδοχών του, καθώς και εκείνος 
που έχει παραπεμφθεί με αμετάκλητο Βούλευμα ή με 
απευθείας κλήση, στο ακροατήριο, για κακούργημα ή για 
πλημμέλημα της περίπτωσης α' της παρ. 1 του άρθρου 
8 του Ν. 3528/2007 (Α' 26). Το κώλυμα επιλογής της 
παραγράφου αυτής δεν πρέπει να συντρέχει τόσο κατά 
το χρόνο λήξης της προθεσμίας υποβολής της αίτησης 
υποψηφιότητας όσο και κατά την ημερομηνία διορι¬ 
σμού. Δε λαμβάνονται υπόψη πειθαρχικά παραπτώματα 
που έχουν παραγραφεί σύμφωνα με το άρθρο 112 του 
Ν. 3528/2007 (Α' 26), όπως ισχύει καθώς και οι πειθαρχι¬ 
κές ποινές που έχουν διαγράφει σύμφωνα με το άρθρο 
145 του Ν. 3528/2007 (Α' 26), όπως ισχύει. 

Άρθρο 2 

Πλήρωση θέσης Συντονιστή 
Αποκεντρωμένης Διοίκησης 

1. Η διαδικασία πλήρωσης θέσης σε περίπτωση λήξης 
θητείας των Συντονιστών Αποκεντρωμένων Διοικήσεων 
εκκινεί με την έκδοση απόφασης - προκήρυξης, η οποία 
εκδίδεται τουλάχιστον πέντε (5) μήνες πριν από τη λήξη 
της θητείας των υπηρετούντων Συντονιστών. 

2. Αν δεν υποβληθούν αιτήσεις υποψηφιότητας για 
τη θέση του Συντονιστή για μία ή περισσότερες Απο¬ 
κεντρωμένες Διοικήσεις, η προθεσμία της προκήρυξης, 
για τη συγκεκριμένη θέση ή θέσεις, δύναται να επανα¬ 
καθορίζεται με Ανακοίνωση του Υπουργού Εσωτερικών 
και Διοικητικής Ανασυγκρότησης. 

3. Η αναπλήρωση του Συντονιστή, ο οποίος κωλύεται ή 
απουσιάζει, γίνεται σύμφωνα με τις διατάξεις των παρα¬ 
γράφων 1 και 2 του άρθρου 87 του Ν. 3528/2007 (Α' 26). 

Άρθρο 3 

Διαδικασία Επιλογής Συντονιστή 
Αποκεντρωμένης Διοίκησης 

1. Για την επιλογή των Συντονιστών Αποκεντρω¬ 
μένων Διοικήσεων εκδίδεται απόφαση -προκήρυξη 
του Υπουργού Εσωτερικών και Διοικητικής Ανασυ¬ 
γκρότησης, η οποία αναρτάται στην ιστοσελίδα του 
προγράμματος «ΔΙΑΥΓΕΙΑ» (Ν. 3861/2012, Α' 112), στην 
ιστοσελίδα του Υπουργείου Εσωτερικών και Διοικη¬ 
τικής Ανασυγκρότησης και του Ανώτατου Συμβουλίου 
Επιλογής Προσωπικού (ΑΣΕΠ) και δημοσιεύεται σε 
περίληψη σε μία ημερήσια εφημερίδα πανελλήνιας 
κυκλοφορίας. 

2. Οι αιτήσεις των υποψηφίων, οι οποίες αφορούν μόνο 
μία συγκεκριμένη Αποκεντρωμένη Διοίκηση, υποβάλλο¬ 
νται, με σύντομο βιογραφικό σημείωμα, στο ΑΣΕΠ, εντός 
αποκλειστικής προθεσμίας δέκα (10) εργάσιμων ημερών, 
η οποία αρχίζει από την επομένη της δημοσίευσης της 
περίληψης της προκήρυξης στην ημερήσια εφημερίδα 
πανελλήνιας κυκλοφορίας. Στην αίτηση δηλώνεται από 
τον υποψήφιο ότι δεν του έχει επιβληθεί τελεσίδικα πει¬ 


θαρχική ποινή ανώτερη του προστίμου των αποδοχών 
του, καθώς και ότι δεν έχει παραπεμφθεί με αμετάκλητο 
Βούλευμα ή με απευθείας κλήση στο ακροατήριο, για 
κακούργημα ή για πλημμέλημα της περίπτωσης α' της 
παρ. 1 του άρθρου 8 του Ν. 3528/2007 (Α' 26). Οι αιτή¬ 
σεις των υποψηφίων υποβάλλονται είτε αυτοπροσώπως, 
είτε με άλλο εξουσιοδοτημένο από αυτούς πρόσωπο, 
εφόσον η εξουσιοδότηση φέρει την υπογραφή τους θε¬ 
ωρημένη από δημόσια αρχή, είτε ταχυδρομικά με συστη¬ 
μένη επιστολή στο ΑΣΕΠ. Το εμπρόθεσμο των αιτήσεων 
κρίνεται από τον αριθμό / ημερομηνία πρωτοκόλλου του 
ΑΣΕΠ στην περίπτωση της αυτοπρόσωπης υποβολής ή 
από την ημερομηνία της σφραγίδας του ταχυδρομείου 
επί του φακέλου, ο οποίος μετά την αποσφράγιση του 
επισυνάπτεται στην αίτηση του υποψηφίου. 

3. Οι υποψήφιοι κοινοποιούν αυθημερόν τις αιτήσεις 
τους στις Διευθύνσεις Διοικητικού/Προσωπικού του φο¬ 
ρέα όπου υπηρετούν και καταθέτουν στο προσωπικό 
τους μητρώο όλα τα δικαιολογητικά για τα στοιχεία 
που επικαλούνται στην αίτησή τους. 

4. Οι Διευθύνσεις Διοικητικού / Προσωπικού του φορέα 
όπου υπηρετούν οι υποψήφιοι αποστέλλουν στο ΑΣΕΠ 
Βεβαίωση, υπογεγραμμένη από τον Προϊστάμενο της 
Διεύθυνσης Διοικητικού / Προσωπικού σχετικά με την 
πλήρωση των προϋποθέσεων της παρ. 2 του άρθρου 
28 του Ν. 4325/2015, τη μη ύπαρξη των κωλυμάτων συμ¬ 
μετοχής της παρ. 6 του άρθρου 28 του Ν. 4325/2015 
καθώς και τα χρονικά διαστήματα άσκησης καθηκόντων 
προϊσταμένου Γ ενικής Διεύθυνσης ή / και Διεύθυνσης. Η 
ανωτέρω βεβαίωση αποστέλλεται προς το ΑΣΕΠ, εντός 
μίας εργάσιμης μέρας από την κοινοποίηση της αίτησης 
του υποψηφίου, μέσω τηλεομοιοτυπίας. 

5. Η αίτηση / βιογραφικό σημείωμα επέχει θέση υπεύ¬ 
θυνης δήλωσης του άρθρου 8 του Ν. 1599/1986 (Α' 75) 
για την ακρίβεια των στοιχείων που διαλαμβάνονται 
σε αυτήν καθώς και για τη μη επιβολή στον υποψήφιο 
τελεσίδικα πειθαρχικής ποινής ανώτερης του προστίμου 
των αποδοχών του και τη μη παραπομπή του με αμετά¬ 
κλητο βούλευμα ή με απευθείας κλήση, στο ακροατήριο, 
για κακούργημα ή για πλημμέλημα της περίπτωσης α' 
της παρ. 1 του άρθρου 8 του Ν. 3528/2007 (Α' 26). Η 
ανακρίβεια των στοιχείων που δηλώνονται στην αίτη¬ 
ση/ βιογραφικό σημείωμα επισύρει τις προβλεπόμενες 
ποινικές και διοικητικές κυρώσεις. 

6. Οι Διευθύνσεις Διοικητικού/Προσωπικού του φο¬ 
ρέα όπου υπηρετούν οι υποψήφιοι αποστέλλουν στο 
Συμβούλιο Υπηρεσιακής Κατάστασης Προϊσταμένων 
Γενικών Διευθύνσεων (το Συμβούλιο), εντός πέντε (5) 
εργασίμων ημερών από την κοινοποίηση της αίτησης 
του υποψηφίου, το φάκελο του προσωπικού μητρώου 
του υποψηφίου. 

7. Η αίτηση / βιογραφικό σημείωμα είναι σύμφωνη 
με το υπόδειγμα που περιλαμβάνεται ως Παράρτημα 
στην απόφαση - προκήρυξη για την πλήρωση θέσης 
Συντονιστή Αποκεντρωμένης Διοίκησης και περιλαμ¬ 
βάνει τα παρακάτω στοιχεία: τίτλοι σπουδών, γνώση 
ξένων γλωσσών, πιστοποιημένη επιμόρφωση, χρόνος 
υπηρεσίας και χρόνος υπηρεσίας ως προϊστάμενος 
οργανικών μονάδων, υπηρεσιακή αξιολόγηση, ειδικές 
δραστηριότητες, όπως συγγραφικό έργο, εισηγήσεις σε 
συνέδρια και ημερίδες, διενέργεια ΕΔΕ ή ανακρίσεων, 
εκπροσώπηση σε συμβούλια, επιτροπές και ομάδες ερ¬ 
γασίας, θητεία ως μέλη ΔΣ, Πρόεδροι, Διοικητές, μέλη 

οργάνων διοίκησης του δημοσίου, έπαινοι και μετάλλια 
διακεκριμένων πράξεων. 

8. Με βάση τα δηλωθέντα στοιχεία που περιλαμβάνο¬ 
νται στις αιτήσεις / βιογραφικά σημειώματα των υποψη¬ 
φίων, το ΑΣΕΠ, εντός δέκα (10) εργάσιμων ημερών από 
τη λήξη της προθεσμίας υποβολής των αιτήσεων, υπο¬ 
λογίζει τη βαθμολογία για τα κριτήρια της παραγράφου 
4 του άρθρου 28 του Ν. 4325/2015, πλην των κριτηρίων 
γ. (2) Ειδικές Δραστηριότητες και γ. (4) Συνέντευξη και 
καταρτίζει αλφαβητικό πίνακα υποψηφίων ανά Απο¬ 
κεντρωμένη Διοίκηση. Εντός της ως άνω προθεσμίας, 
ο πίνακας του προηγούμενου εδαφίου αποστέλλεται 
στο Συμβούλιο μαζί με τις αιτήσεις / βιογραφικά ση¬ 
μειώματα όλων των υποψηφίων και τις βεβαιώσεις των 
Διευθύνσεων Διοικητικού/Προσωπικού των φορέων που 
υπηρετούν οι υποψήφιοι σχετικά με την πλήρωση των 
προϋποθέσεων, τη μη ύπαρξη κωλυμάτων συμμετοχής 
και τα χρονικά διαστήματα άσκησης καθηκόντων προ¬ 
ϊσταμένου Γ ενικής Διεύθυνσης ή / και Διεύθυνσης. 

9. Το Συμβούλιο αποφαίνεται για το παραδεκτό των 
αιτήσεων υποψηφιότητας. 

10. Το Συμβούλιο βαθμολογεί το κριτήριο γ. (2) Ειδικές 
δραστηριότητες της παραγράφου 4 του άρθρου 28 του 
Ν. 4325/2015, σύμφωνα με τα στοιχεία που περιλαμβάνο¬ 
νται στην αίτηση / βιογραφικά σημείωμα του υποψηφίου, 
εφόσον αυτά αποδεικνύονται από τα προσκομιζόμενα 
από τον ίδιο έγγραφα ή προκύπτουν από το προσωπικό 
του μητρώο. 

11. Το Συμβούλιο διενεργεί τη Συνέντευξη ανά Αποκε¬ 
ντρωμένη Διοίκηση. Οι υποψήφιοι ειδοποιούνται εγκαί¬ 
ρως ταχυδρομικώς επί αποδείξει ή με ηλεκτρονικό 
ταχυδρομείο ή, συμπληρωματικά, τηλεφωνικά από το 
Γραμματέα του Συμβουλίου. 

12. Το Συμβούλιο προσθέτει στις βαθμολογίες των 
υποψηφίων τις βαθμολογίες των κριτηρίων γ.(2) Ειδι¬ 
κές δραστηριότητες και γ.(4) Συνέντευξη και καταρτί¬ 
ζει πίνακα υποψηφίων κατά φθίνουσα σειρά συνολικής 
βαθμολογίας ανά Αποκεντρωμένη Διοίκηση. 

13. Το Συμβούλιο ελέγχει την ακρίβεια των στοιχείων 
που έχουν επικαλεστεί οι πέντε πρώτοι σε βαθμολογία 
υποψήφιοι ανά Αποκεντρωμένη Διοίκηση. 

14. Σε περίπτωση που τα στοιχεία που έχουν δηλώσει 
οι πέντε πρώτοι υποψήφιοι στην αίτηση / βιογραφικά 
τους σημείωμα δεν τεκμηριώνονται από τα στοιχεία 
του φακέλου, το Συμβούλιο διορθώνει τη βαθμολογία 
τους. Σε περίπτωση που μεταβληθεί η σειρά κατάταξης, 
ελέγχονται στη συνέχεια, με την ίδια διαδικασία, οι 
επόμενοι σε βαθμολογία υποψήφιοι. 

15. Σε περίπτωση ισοβαθμίας μεταξύ των υποψηφίων, 
προτάσσεται ο υποψήφιος που συγκέντρωσε το μεγα¬ 
λύτερο βαθμό στο κριτήριο της συνέντευξης. 

16. Το Συμβούλιο, μετά τον έλεγχο και την οριστικο¬ 
ποίηση της βαθμολογίας, αποστέλλει Πρακτικό στον 
Υπουργό Εσωτερικών και Διοικητικής Ανασυγκρότησης. 
Μέχρι την καθαρογραφή του Πρακτικού, το Συμβούλιο 
αποστέλλει στον Υπουργό Εσωτερικών και Διοικητικής 
Ανασυγκρότησης βεβαίωση, υπογεγραμμένη από τον 
Πρόεδρο του, για τον υποψήφιο ανά Αποκεντρωμένη 
Διοίκηση που συγκέντρωσε την υψηλότερη βαθμολογία. 

17. Όσοι επιλέγονται από το Συμβούλιο Υπηρεσιακής 
Κατάστασης Προϊσταμένων Γενικών Διευθύνσεων δι¬ 
ορίζονται στη θέση του Συντονιστή με απόφαση του 
Υπουργού Εσωτερικών και Διοικητικής Ανασυγκρότησης, 


η οποία εκδίδεται μέσα σε πέντε (5) ημέρες από τη 
γνωστοποίηση της επιλογής τους ως Συντονιστών της 
οικείας Αποκεντρωμένης Διοίκησης, για θητεία πέντε 
(5) ετών. 

Αρθρο 4 

Κριτήρια Επιλογής Συντονιστή 
Αποκεντρωμένης Διοίκησης 

1. Η επιλογή πραγματοποιείται βάσει κριτηρίων, που 
αξιολογούνται, ως ακολούθως: 

2. Επαγγελματικά προσόντα: Ο βαθμός του βασικού 
τίτλου σπουδών, σε δεκάβαθμη κλίμακα με δύο δεκαδικά 
ψηφία, πολλαπλασιάζεται με τον συντελεστή 25. 

3. Ο βαθμός του δεύτερου τίτλου σπουδών σε δεκά¬ 
βαθμη κλίμακα με δύο δεκαδικά ψηφία, εφόσον είναι 
της ίδιας εκπαιδευτικής βαθμίδας με τον βασικό τίτλο 
σπουδών (τίτλος σπουδών τριτοβάθμιας εκπαίδευσης), 
πολλαπλασιάζεται με τον συντελεστή 7. Τίτλοι σπουδών 
πέραν των δύο δεν μοριοδοτούνται. 

4. Εάν ο τίτλος έχει αποκτηθεί στην αλλοδαπή απαι¬ 
τείται: Πράξη αναγνώρισης από το ΔΙ.Κ.Α.Τ.Σ.Α. ή το Ι.Τ.Ε. 
αντίστοιχα, για την ισοτιμία, αντιστοιχία του τίτλου και 
αντιστοιχία της βαθμολογικής κλίμακας αυτού με τη 
βαθμολογική κλίμακα των ημεδαπών τίτλων ή πιστοποι¬ 
ητικό αναγνώρισης από τον Διεπιστημονικό Οργανισμό 
Αναγνώρισης Τίτλων Ακαδημαϊκών και Πληροφόρησης 
(Δ.Ο.Α.Τ.Α.Π.) περί ισοτιμίας και αντιστοιχίας καθώς και 
αντιστοιχία της βαθμολογικής κλίμακας αυτών με τη 
βαθμολογική κλίμακα των ημεδαπών τίτλων. Στις περι¬ 
πτώσεις που δεν υφίσταται για τους αλλοδαπούς τίτ¬ 
λους σπουδών αντιστοιχία βαθμολογικής κλίμακας με 
αυτή της ημεδαπής, ο σχετικός τίτλος χαρακτηρίζεται 
ως αδιαβάθμητος και ως βαθμός του τίτλου υπολο¬ 
γίζεται ο ελάχιστος της βαθμολογικής κλίμακας της 
τριτοβάθμιας εκπαίδευσης της ημεδαπής. Εξαιρούνται 
από την υποχρέωση προσκόμισης πράξης αναγνώρι¬ 
σης για την ισοτιμία και την αντιστοιχία του τίτλου, 
όσοι υποψήφιοι υποβάλλουν αποφάσεις αναγνώρισης 
επαγγελματικών προσόντων ή επαγγελματικής ισοδυ¬ 
ναμίας τίτλων τυπικής ανώτατης εκπαίδευσης οι οποίες 
χορηγήθηκαν από το Συμβούλιο Αναγνώρισης Επαγγελ¬ 
ματικών Προσόντων (Σ.Α.Ε.Π.) ή το Συμβούλιο Αναγνώ¬ 
ρισης Επαγγελματικής Ισοτιμίας Τίτλων Τριτοβάθμιας 
Εκπαίδευσης (Σ.Α.Ε.Ι.Τ.Τ.Ε.) ή το Συμβούλιο Επαγγελμα¬ 
τικής Αναγνώρισης Τίτλων Εκπαίδευσης και Κατάρτι¬ 
σης (Σ.Ε.Α.Τ.Ε.Κ.). Οι ως άνω υποψήφιοι υποχρεούνται 
να προσκομίσουν πιστοποιητικό από το ΔΙ.Κ.Α.Τ.Σ.Α ή 
από το Διεπιστημονικό Οργανισμό Αναγνώρισης Τίτλων 
Ακαδημαϊκών και Πληροφόρησης (Δ.Ο.Α.Τ.Α.Π) για τη 
βαθμολογική αντιστοιχία του τίτλου. 

5. Για τους ημεδαπούς τίτλους σπουδών οι οποίοι 
έχουν μόνο αξιολογικό χαρακτηρισμό (άριστα, λίαν 
καλώς, καλώς), εφόσον δεν έχει προσκομιστεί από 
τον υποψήφιο υπάλληλο βαθμολογία, υπολογίζεται 
ως βαθμός η βάση της αντίστοιχης αξιολογικής κλί¬ 
μακας της Σχολής που χορήγησε τον εν λόγω τίτλο 
σπουδών. 

6. Γ ια κάθε διδακτορικό δίπλωμα προστίθενται 200 
μόρια. 

7. Γ ια κάθε μεταπτυχιακό τίτλο σπουδών, ετήσιας του¬ 
λάχιστον διάρκειας, προστίθενται 80 μόρια. 

8. Το διδακτορικό δίπλωμα και ο μεταπτυχιακός τίτλος 
σπουδών μοριοδοτούνται, ανεξάρτητα από την ύπαρξη 



26978 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


απόφασης για τη συνάφεια του με το αντικείμενο της 
υπηρεσίας στην οποία υπηρετεί ο υποψήφιος. 

9. Αν το διδακτορικό δίπλωμα / ο μεταπτυχιακός τίτ¬ 
λος σπουδών έχει αποκτηθεί στην αλλοδαπή απαιτείται 
μόνο πράξη αναγνώρισης του τίτλου από το ΔΙ.Κ.Α.Τ.Σ.Α. 
ή πιστοποιητικό αναγνώρισης από τον Δ.Ο.Α.Τ.Α.Π. περί 
ισοτιμίας, που να έχει εκδοθεί μέχρι την τελευταία ημέ¬ 
ρα της προθεσμίας υποβολής των αιτήσεων. 

10. Στην περίπτωση που ο μεταπτυχιακός τίτλος συ¬ 
μπληρώνει ή ενσωματώνεται στο βασικό τίτλο σπουδών, 
δε λογίζεται ως μεταπτυχιακός τίτλος και δε μοριο- 
δοτείται. 

11. Για την επιτυχή αποφοίτηση από την Εθνική Σχολή 
Δημόσιας Διοίκησης και Αυτοδιοίκησης προστίθενται 
140 μόρια. 

12. Γ ια την άριστη γνώση γλώσσας της Ευρωπαϊκής 
Ένωσης προστίθενται 80 μόρια και για την πολύ καλή 
γνώση 50 μόρια. 

13. Για την άριστη γνώση γλώσσας άλλων χωρών, 
εκτός Ευρωπαϊκής Ένωσης, προστίθενται 50 μόρια, για 
τη δε πολύ καλή γνώση 30 μόρια. 

14. Οι τίτλοι σπουδών ξένης γλώσσας πρέπει να συνο¬ 
δεύονται από επίσημη μετάφραση τους στην ελληνική 
γλώσσα. Το επίπεδο γνώσης των ξένων γλωσσών απο- 
δεικνύεται σύμφωνα με το Π.δ. 50/2001, όπως ισχύει. Οι 
τίτλοι των ξένων γλωσσών μοριοδοτούνται αθροιστικά. 
Η αποφοίτηση από την Εθνική Σχολή Δημόσιας Διοίκη¬ 
σης και την Εθνική Σχολή Τοπικής Αυτοδιοίκησης δεν 
αποτελεί τεκμήριο γνώσης ξένης γλώσσας. 

15. Τα παραπάνω κριτήρια υπολογίζονται αθροιστικά. 

16. Γ ια την πιστοποιημένη επιμόρφωση προστίθενται, 
ανά ημέρα, ένα (1) μόριο επιμόρφωσης με ανώτατο 
όριο τα 50 μόρια. Γ ια τη βαθμολογία του κριτηρίου 
της επιμόρφωσης, λαμβάνεται υπόψη μόνο η πιστο¬ 
ποιημένη επιμόρφωση, σύμφωνα με την αριθ. ΔΙΕΚ/ 
ΤΜ.Β/Φ.2/ 31/οικ.30214/10.11.2008 (Β'2349) απόφαση του 
Υπουργού Εσωτερικών και την αριθ. ΔΙΕΚ/ΤΜ.Β/Φ.2/58/ 
οικ.19975/16.09.2010 (ΒΊ592) όμοια. Εάν στη σχετική βε¬ 
βαίωση η επιμόρφωση υπολογίζεται σε ώρες, ο υπολο¬ 
γισμός γίνεται με αντιστοίχηση επτά ωρών ανά ημέρα 
επιμόρφωσης. Τυχόν δεκαδικός αριθμός στρογγυλο- 
ποιείται στον επόμενο ακέραιο αριθμό αν το δεκαδικό 
ψηφίο είναι μεγαλύτερο του πέντε. 

17. Εργασιακή - Διοικητική εμπειρία: - Ο χρόνος υπηρε¬ 
σίας: μέχρι 300 μόρια (για κάθε έτος υπηρεσίας υπολο¬ 
γίζονται 10 μόρια με ανώτατο όριο τα 30 έτη). Ο χρόνος 
υπηρεσίας του υπαλλήλου υπολογίζεται μέχρι την ημέ¬ 
ρα λήξης της προθεσμίας υποβολής της αίτησης υπο¬ 
ψηφιότητας για την πλήρωση θέσης Συντονιστή Απο¬ 
κεντρωμένης Διοίκησης. Από το χρόνο αυτό αφαιρείται 
και δε μοριοδοτείται ο χρόνος που δεν υπολογίζεται 
για την προαγωγή του υπαλλήλου. Χρόνος υπηρεσίας 
μεγαλύτερος του εξαμήνου λογίζεται ως πλήρες έτος. 

18. Ο χρόνος υπηρεσίας σε θέση προϊσταμένου Γ ενι¬ 
κής Διεύθυνσης: μέχρι 154 μόρια (για κάθε συμπληρω¬ 
μένο μήνα υπολογίζονται 2,11 μόρια με ανώτατο όριο 
τους 73 μήνες). 

Ο χρόνος υπηρεσίας σε θέση προϊσταμένου Διεύθυνσης 
ή ενδιάμεσου (μεταξύ Διεύθυνσης και Τμήματος) επιπέδου: 
μέχρι 300 μόρια (για κάθε συμπληρωμένο μήνα υπολογί¬ 
ζονται 1,67 μόρια με ανώτατο όριο τους 180 μήνες). 

Ο χρόνος υπηρεσίας σε θέση προϊσταμένου Τμήμα¬ 
τος ή αυτοτελούς γραφείου: μέχρι 200 μόρια (για κάθε 


συμπληρωμένο μήνα υπολογίζονται 1,11 μόρια με ανώ¬ 
τατο όριο τους 180 μήνες). Το σύνολο των μορίων που 
μπορεί να λάβει υποψήφιος από το χρόνο υπηρεσίας σε 
θέση προϊσταμένου Γ ενικής Διεύθυνσης, προϊσταμένου 
Διεύθυνσης και προϊσταμένου Τ μήματος υπολογίζονται 
με ανώτατο όριο τους 180 μήνες και δεν μπορεί να 
υπερβεί τα 380 μόρια. 

19. Για τον υπολογισμό του χρόνου υπηρεσίας σε θέση 
προϊσταμένου και τη μοριοδότηση των υποψηφίων, λαμ- 
βάνεται υπόψη και ο χρόνος υπηρεσίας υπαλλήλων που, 
βάσει ειδικών διατάξεων, λογίζεται ως πλασματικός 
χρόνος άσκησης καθηκόντων προϊσταμένου ενώ περι¬ 
λαμβάνει όχι μόνο στην άσκηση των καθηκόντων αυ¬ 
τών ύστερα από επιλογή των υπαλλήλων από το οικείο 
υπηρεσιακό συμβούλιο αλλά και την καθ’οιονδήποτε 
τρόπο νόμιμη άσκηση καθηκόντων προϊσταμένου οργα¬ 
νικής μονάδας, όπως η νόμιμη αναπλήρωση, η οποία θα 
πρέπει να προκύπτει από σχετική πράξη του αρμοδίου 
οργάνου. Το χρονικό διάστημα που έχει διανυθεί σε 
θέση προϊσταμένου στις περιπτώσεις αναπλήρωσης 
πρέπει να είναι συνεχές και όχι διακεκομμένο και να 
είναι διάρκειας τουλάχιστον ενός μηνός. 

20. Ικανότητες - δεξιότητες: Υπηρεσιακή αξιολόγη¬ 
ση: μέχρι 200 μόρια. Τα κριτήρια της έκθεσης αξιολό¬ 
γησης αξιολογούνται βάσει της βαθμολόγησης τους 
στις εκθέσεις αξιολόγησης των τελευταίων οκτώ ετών, 
σύμφωνα με το άρθρο 5 του Π.δ. 178/2004 (ΑΊ54). 
Λαμβάνεται υπόψη και βαθμολογείται ο μέσος όρος 
της βαθμολογίας που αντιστοιχεί για κάθε ένα από 
τα κριτήρια των εκθέσεων: 1. Γνώση Αντικειμένου, 2. 
Διοικητικές Ικανότητες (κριτήριο μόνο στις εκθέσεις 
αξιολόγησης σε θέση προϊσταμένου οργανικής μονά¬ 
δας, αξιολογείται εφόσον υπάρχει), 3. Ενδιαφέρον και 
Δημιουργικότητα, 4. Υπηρεσιακές Σχέσεις και Συμπε¬ 
ριφορά, 5. Αποτελεσματικότητα. Ο μέσος όρος κάθε 
κριτηρίου υπολογίζεται σε δεκάβαθμη κλίμακα, με δύο 
δεκαδικά ψηφία και πολλαπλασιάζεται με συντελεστή 
βαρύτητας έξι (6). 

21. Ειδικές δραστηριότητες, μέχρι 80 μόρια συνολικά, 
όπως: 

Συγγραφικό έργο (άρθρα, μελέτες, προτάσεις) που 
σχετίζεται με αντικείμενο της δημόσιας διοίκησης γε¬ 
νικότερα, εισηγήσεις, ανακοινώσεις σε συνέδρια, ημε¬ 
ρίδες κ.λπ. συναφείς με το αντικείμενο της δημόσιας 
διοίκησης, γενικότερα, καθώς και η διενέργεια Ε.Δ.Ε. 
ή ανάκρισης που ανατίθενται στον υπάλληλο από την 
υπηρεσία του, στο πλαίσιο του πειθαρχικού ελέγχου. 
Στο βιογραφικό σημείωμα αναγράφεται μόνο ο αριθ¬ 
μός των ΕΔΕ ή ανακρίσεων και κανένα άλλο στοιχείο, 
εκπροσώπηση σε συμβούλια, επιτροπές ή ομάδες ερ¬ 
γασίας, τόσο στο εσωτερικό, όσο και στο εξωτερικό, 
ουσιαστικού περιεχομένου, θητεία ως μέλη Δ.Σ., Πρό¬ 
εδροι, Διοικητές και λοιπά όργανα διοίκησης νομικών 
προσώπων του δημοσίου τομέα. 

Λοιπά στοιχεία που δεν εμπίπτουν στις παραπάνω 
κατηγορίες και θεωρεί ο υποψήφιος ότι μπορούν να τε¬ 
θούν υπόψη του Συμβουλίου Υπηρεσιακής Κατάστασης 
Προϊσταμένων Γενικών Διευθύνσεων όπως, ενδεικτικά, 
μη πιστοποιημένα σεμινάρια ή σεμινάρια πέρα των 50 
μορίων. 

22. Την τελική βαθμολογία του κριτηρίου των ειδικών 
δραστηριοτήτων αποτελεί ο μέσος όρος του βαθμού 
των μελών του Συμβουλίου. Η συνολική βαθμολογία των 

κριτηρίων της ομάδας αυτής εξάγεται με προσέγγιση 
δύο δεκαδικών ψηφίων. 

23. Η ηθική αμοιβή του επαίνου ή το μετάλλιο δια¬ 
κεκριμένων πράξεων του άρθρου 61 του Ν. 3528/2007, 
εφόσον σχετίζονται με το αντικείμενο της υπηρεσίας: 
70 μόρια. Σε περίπτωση που υποψήφιος έχει περισσό¬ 
τερους του ενός επαίνους ή μετάλλια διακεκριμένων 
πράξεων, μοριοδοτείται μόνο ένα. 

24. Συνέντευξη: μέχρι 350 μόρια. 

25. Όλες οι προϋποθέσεις που απαιτούνται για την επι¬ 
λογή Συντονιστή Αποκεντρωμένων Διοικήσεων πρέπει 
να συντρέχουν κατά την ημερομηνία λήξης της προθε¬ 
σμίας υποβολής των αιτήσεων υποψηφιότητας. Η ίδια 
ημερομηνία λαμβάνεται υπόψη και για τη μοριοδότηση 
των κριτηρίων επιλογής των Συντονιστών. 

Άρθρο 5 

Διεξαγωγή της Συνέντευξης 

1. Η συνέντευξη διενεργείται από το Συμβούλιο Υπη¬ 
ρεσιακής Κατάστασης Προϊσταμένων Γενικών Διευθύν¬ 
σεων. 

2. Σκοπός της συνέντευξης είναι το Συμβούλιο να δια¬ 
μορφώσει γνώμη για την προσωπικότητα, την ικανότητα 
και την καταλληλότητα του υποψηφίου για την άσκη¬ 
ση των καθηκόντων του Συντονιστή Αποκεντρωμένης 
Διοίκησης. 

3. Το Συμβούλιο καθορίζει τις ημέρες και ώρες της 
συνέντευξης, ανάλογα με τον αριθμό των υποψηφίων. 
Οι υποψήφιοι ειδοποιούνται εγκαίρως ταχυδρομικώς επί 
αποδείξει ή με ηλεκτρονικό ταχυδρομείο. Ο Γραμματέας 
του Συμβουλίου δύναται να προβαίνει συμπληρωματικά 
και σε τηλεφωνική ειδοποίηση των υποψηφίων. Στην 
περίπτωση αυτή καταχωρίζει, με δική του ευθύνη, την 
ειδοποίηση σε ειδικώς τηρούμενο για τον σκοπό αυτό 
αρχείο με αναφορά του ονοματεπώνυμου του υποψηφί¬ 
ου, της θέσης για την οποία ειδοποιήθηκε, της ημέρας 
και ώρας και του προσώπου με το οποίο έγινε η τηλε¬ 
φωνική επικοινωνία. 

4. Ο βαθμός του υποψηφίου προκύπτει από την ορθό¬ 
τητα και την πληρότητα των απαντήσεων με τυχαίες 
ερωτήσεις μέσα από τράπεζα ερωτήσεων. Περιεχόμενο 
της συνέντευξης αποτελούν οι ακόλουθες θεματικές 
ενότητες: 

α. Δραστηριότητες του υποψηφίου με βάση το περι¬ 
εχόμενο του βιογραφικού του. 

β. Η αποκέντρωση και η τοπική αυτοδιοίκηση σύμφωνα 
με το Σύνταγμα, το γενικό θεσμικό πλαίσιο και οι αρμο¬ 
διότητες της αποκεντρωμένης διοίκησης και της τοπι¬ 
κής αυτοδιοίκησης, η οργάνωση των Αποκεντρωμένων 
Διοικήσεων, η γνώση της οργάνωσης και λειτουργίας 
της δημόσιας διοίκησης γενικότερα. 

γ. Οι διοικητικές ικανότητες του υποψηφίου να προ¬ 
γραμματίζει, να συντονίζει, να αναλαμβάνει πρωτοβου¬ 
λίες, να λαμβάνει αποτελεσματικές αποφάσεις και να 
διαχειρίζεται κρίσεις. 

Η κάθε ενότητα βαθμολογείται ξεχωριστά από κάθε 
μέλος του Συμβουλίου, από 0 έως 350 μόρια. Ο βαθμός 
κάθε μέλους του Συμβουλίου προκύπτει από το μέσο 
όρο της βαθμολογίας κάθε ενότητας. Ο τελικός βαθμός 
κάθε υποψηφίου στο κριτήριο της συνέντευξης προ¬ 
κύπτει από το μέσο όρο των βαθμών των μελών του 
Συμβουλίου. Το περιεχόμενο της συνέντευξης αναφέ- 
ρεται συνοπτικά στο πρακτικό του Συμβουλίου, χωρίς 


την παράλειψη κρίσιμων και ουσιαστικών σημείων και 
η βαθμολογία για τον κάθε υποψήφιο ξεχωριστά αιτι¬ 
ολογείται συνοπτικά από το κάθε μέλος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Οκτωβρίου 2015 

Ο ΥΠΟΥΡΓΟΣ 

ΠΑΝΑΓΙΩΤΗΣ ΚΟΥΡΟΥΜΠΛΗΣ 
-♦- 

Αριθμ. Φ 10034/Δ9/ΟΙΚ.46598/12718 (2) 

Λειτουργία της Διαχειριστικής Επιτροπής του Λογα¬ 
ριασμού Αγροτικής Εστίας του Ο.Γ.Α.. 

Ο ΥΦΥΠΟΥΡΓΟΣ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ 
ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις: 

α) της παρ. 1 του άρθρου 3 του Ν. 3050/2002 «Σύσταση 
Λογαριασμού Αγροτικής Εστίας και άλλες διατάξεις» 
(Α' 214). 

β) του άρθρου 27 του Ν. 4320/2015 «Ρυθμίσεις για τη 
λήψη άμεσων μέτρων για την αντιμετώπιση της ανθρω¬ 
πιστικής κρίσης, την οργάνωση της Κυβέρνησης και των 
Κυβερνητικών οργάνων και λοιπές διατάξεις.» (Α' 29). 

γ) του Π.δ/τος 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών.» (Α' 116). 

δ) την αριθμ. οικ.44549/Δ9.12193/8-10-2015 κοινή υπουρ¬ 
γική απόφαση «Ανάθεση αρμοδιοτήτων στον Υφυπουρ¬ 
γό Εργασίας, Κοινωνικής Ασφάλισης και Κοινωνικής Αλ¬ 
ληλεγγύης, Αναστάσιο Πετρόπουλο» (Β 2169). 

2. Τ ις διατάξεις του άρθρου 19 του Ν. 1361/1983 «Αγρο¬ 
τικές Συνδικαλιστικές Οργανώσεις» (Α' 66) σύμφωνα με 
τις οποίες προϋπόθεση συμμετοχής των Αγροτικών Συν¬ 
δικαλιστικών Οργανώσεων σε όργανα διοίκησης νομικού 
προσώπου είναι να έχουν καταστατικά, να λειτουργούν 
και να εκλέγουν όργανα διοίκησης. 

3. Το γεγονός ότι σύμφωνα με το αριθ. 279/36977/ 
20-3-2014 έγγραφο του Υπουργείου Αγροτικής Ανάπτυ¬ 
ξης και Τροφίμων η ΓΕ.Σ.Α.Σ.Ε. τελεί υπό εκκαθάριση 
και η ΣΥ.Δ.Α.Σ.Ε. δεν έχει διενεργήσει αρχαιρεσίες για 
νέα διοίκηση αν και η θητεία της προσωρινής έχει λήξει 

4. Το γεγονός ότι με την παρούσα απόφαση δεν προ- 
καλείται δαπάνη σε βάρος του κρατικού προϋπολογι¬ 
σμού ή του προϋπολογισμού του ΟΓΑ, αποφασίζουμε: 

1. Η διαχείριση του Λογαριασμού Αγροτικής Εστίας 
του Ο.Γ.Α. ασκείται από τη Διαχειριστική Επιτροπή, η 
οποία αποτελείταί: 

α) από τον Διοικητή του Ο.Γ.Α., ως Πρόεδρο. 

β) από εκπροσώπους των Υπουργείων Οικονομικών, 
Αγροτικής Ανάπτυξης και Τροφίμων και Εργασίας Κοι¬ 
νωνικής Ασφάλισης και Κοινωνικής Αλληλεγγύης. 

γ) από έναν εκπρόσωπο της Πανελλήνιας Συνομοσπον¬ 
δίας Ενώσεων Γεωργικών Συνεταιρισμών (ΠΑ.Σ.Ε.ΓΕ.Σ.). 

2. Εξαιρούνται από τη Διαχειριστική Επιτροπή του 
Λογαριασμού Αγροτικής Εστίας του ΟΓ Α όπως η σύν¬ 
θεση αυτής ορίζεται με τις διατάξεις της παρ. 1 του 
άρθρου 3 του Ν. 3050/2002 οι εκπρόσωποι της Γ ενικής 
Συνομοσπονδίας Αγροτικών Συλλόγων Ελλάδος (ΓΕ. 
ΣΑ.Σ.Ε.) και της Συνομοσπονδίας Δημοκρατικών Αγρό- 

τικών Συλλόγων Ελλάδος (ΣΥ.ΔΑ.Σ.Ε.) για τους λόγους 
που αναφέρονται στο 2 και 3 του προοιμίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Οκτωβρίου 2015 

Ο ΥΦΥΠΟΥΡΓΟΣ 

ΑΝΑΣΤΑΣΙΟΣ ΠΕΤΡΟΠΟΥΛΟΣ 
-♦- 

Αριθμ. 53698/2170 (3) 

Απαγόρευση Θήρας σε περίοδο χιονοπτώσεων στα 
όρια της Περιφερειακής Ενότητας Κοζάνης. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΗΠΕΙΡΟΥ - ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α. Του άρθρου 1 του Π.δ. 94/1993 (ΦΕΚ 40 ΑΤΙ993) 
«Καθορισμός αρμοδιοτήτων που διατηρούνται από τον 
Υπουργό και τις περιφερειακές αρχές κλπ.». 

β. Του Ν. 2503/1997 (ΦΕΚ 107 Α71997) «Διοίκηση, οργά¬ 
νωση, στελέχωση της Περιφέρειας, κ.λπ.». 

γ. Του Ν. 2647/1998 (ΦΕΚ 237 Α71998) «Μεταβίβαση 
αρμοδιοτήτων στις Περιφέρειες κ.λπ.». 

δ. Του Ν. 3852/2010 (ΦΕΚ 87 Α'/2010) «Νέα Αρχιτε¬ 
κτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 

ε. Του Π.δ. 141/2010 (ΦΕΚ 234 Α'/2010) «Οργανισμός 
της Αποκεντρωμένης Διοίκησης Ηπείρου - Δυτικής Μα¬ 
κεδονίας». 

στ. Του άρθρου 258 παρ. 3 περ. στ' και παρ. 5 του 
Ν.δ. 86/1969 (ΦΕΚ 7 Α'/1969) «Περί Δασικού Κώδικος», 
όπως αντικαταστάθηκαν με τις διατάξεις των παρ. 2 και 
3 του άρθρου 7 του Ν. 177/1975 (ΦΕΚ 205 ΑΤΙ975) «περί 
αντικαταστάσεως και συμπληρώσεως διατάξεων τινών 
του Ν.δ. 86/1969 κ.λπ.». 

2. Την αριθ. 414985/29-11-1985 (ΦΕΚ 757 Β/1985) κοινή 
απόφαση του Υφυπουργού Εθνικής Οικονομίας και Ανα¬ 
πληρωτή Υπ. Γεωργίας «Μέτρα διαχείρισης της άγριας 
πτηνοπανίδας» όπως αυτή τροποποιήθηκε με τις υπ’ αριθ. 
366599/16-12-1996 (ΦΕΚ 1188 Β/1996), 294283/23-12-1997 
(ΦΕΚ 68 Β/1998), 87578/703/06-3-2007 (ΦΕΚ 581 Β/2007) 
κοινές αποφάσεις των Υπουργών Εθνικής Οικονομίας και 
Γεωργίας και της Η.Π. 37338/1807/Ε.103/01-9-2010 (ΦΕΚ 
1495 Β/2010) κοινής απόφασης των Υπουργών Οικονομι¬ 
κών, Ανταγωνιστικότητας και Ναυτιλίας, Περιβάλλοντος, 
Ενέργειας και Κλιματικής Αλλαγής, όπως αυτή τροπο¬ 
ποιήθηκε και συμπληρώθηκε με την Η.Π. 8353/276/Ε103/ 
23-2-2012 (ΦΕΚ 415 Β / 2012) κοινή απόφαση των Υπουρ¬ 
γών Εσωτερικών - Οικονομικών - Ανάπτυξης, Ανταγω¬ 
νιστικότητας και Ναυτιλίας - Περιβάλλοντος, Ενέργει¬ 
ας και Κλιματικής Αλλαγής - Αγροτικής Ανάπτυξης και 
Τροφίμων. 

3. Την με αριθμ. 5184/1464/22-02-2012 (Φ.Ε.Κ. 769 Β'/2012) 
απόφαση της Γενικής Γραμματέως Αποκεντρωμένης 
Διοίκησης Ηπείρου - Δυτικής Μακεδονίας «Παροχή 
εξουσιοδότησης υπογραφής πράξεων και εγγράφων με 
εντολή Γ ενικής Γ ραμματέως Αποκεντρωμένης Διοίκησης 
Ηπείρου -Δυτικής Μακεδονίας κ.λπ.». 

4. Την αριθ. 127568/2533/07-8-2015 (ΦΕΚ 1670/Β'/2015) 
απόφαση του Αναπληρωτή Υπουργού Παραγωγικής 


Ανασυγκρότησης Περιβάλλοντος και Ενέργειας «Ρυθ¬ 
μίσεις Θήρας για την κυνηγετική περίοδο 2015 - 2016». 

5. Το γεγονός ότι κάθε χειμώνα, στην περιοχή δικαι¬ 
οδοσίας της Διεύθυνσης Δασών Κοζάνης, επικρατούν 
δυσμενείς καιρικές συνθήκες, λόγω χιονοπτώσεων με¬ 
γάλης διάρκειας και έντασης. 

6. Την ανάγκη προστασίας όλων των ειδών της άγριας 
πανίδας των οποίων η αμυντική ικανότητα είναι σημα¬ 
ντικά μειωμένη, κατά τη διάρκεια δυσμενών καιρικών 
συνθηκών, αποφασίζουμε: 

Απαγορεύουμε τη Θήρα παντός θηράματος στην πε¬ 
ριοχή αρμοδιότητας μας (περικλείεται στα όρια της 
Περιφερειακής Ενότητας Κοζάνης) κατά τη διάρκεια της 
κυνηγετικής περιόδου 2015-2016, σε περίπτωση που επι¬ 
κρατούν ιδιαίτερα δυσμενείς καιρικές συνθήκες λόγω: 
α) χιονοπτώσεων μεγάλης διάρκειας και έντασης και β) 
πλήρους κάλυψης του εδάφους με χιόνι. 

Οι παραβάτες της παρούσας διώκονται και τιμωρού¬ 
νται σύμφωνα με τις διατάξεις των Ν.δ. 86/1969, 996/1971, 
του Ν. 177/1975 και της υπ’ αριθ. 414985/29-11-1985 κοινής 
υπουργικής απόφασης όπως ισχύουν. 

Η εφαρμογή και η τήρηση της παρούσας ανατίθεται 
στα όργανα της Δασικής Υπηρεσίας, της Ελληνικής 
Αστυνομίας, στους Ιδιωτικούς Φύλακες Θήρας και στα 
Μέλη των Κυνηγετικών Οργανώσεων. 

Από τις διατάξεις της παρούσας δεν προκαλείται δα¬ 
πάνη εις βάρος του Κρατικού Προϋπολογισμού. 

Η παρούσα ισχύει από τη δημοσίευση της και μέχρι 
το τέλος της κυνηγετικής περιόδου 2015-2016. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 19 Οκτωβρίου 2015 

Με εντολή Γ ενικού Γ ραμματέα 
Αποκεντρωμένης Διοίκησης 
Ο Αναπληρωτής Προϊστάμενος 
Διεύθυνσης Δασών Κοζάνης 
ΓΕΩΡΓΙΟΣ ΠΑΣΑΓΙΑΝΝΗΣ 
-♦- 

Αριθμ. 5892 (4) 

*Σύσταση και συγκρότηση τριμελούς επιτροπής για την 
απόδειξη της ιδιότητας του αγρότη, νέου αγρότη, νε- 
οεισερχόμενου νέου στον αγροτικό τομέα και εργά¬ 
τη γης, στα πλαίσια της εφαρμογής του Ν.2520/1997 
«Μέτρα για τους νέους αγρότες, σύσταση Οργανι¬ 
σμού Γεωργικής Επαγγελματικής Εκπαίδευσης, Κα¬ 
τάρτισης και Απασχόλησης και άλλες διατάξεις. 

Ο ΠΕΡΙΦΕΡΕΙΑΡΧΗΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν. 2520/1997, (ΦΕΚ 173/Α/1997). 

2. Την υπ’ αριθμ. 337410/10-7-1998 (ΦΕΚ 712/Β/1998) 
κοινή υπουργική απόφαση των Υπουργών Εσωτερικών, 
Δημόσιας Διοίκησης και Αποκέντρωσης, Οικονομικών 
και Γεωργίας με θέμα «Λεπτομέρειες εφαρμογής του 
Ν. 2520/1997 Μέτρα για τους νέους αγρότες, σύσταση 
Οργανισμού Γεωργικής Επαγγελματικής Εκπαίδευσης, 
Κατάρτισης και Απασχόλησης και άλλες διατάξεις 
(Α' 173)» όπως τροποποιήθηκε και ισχύει. 

3. Την υπ’ αριθμ. 356366/8-6-1999 κοινή υπουργική 
απόφαση των Υπουργών Εσωτερικών, Δημόσιας Διοί¬ 
κησης και Αποκέντρωσης, Οικονομικών και Γεωργίας 







ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


26981 


με θέμα «Τροποποίηση των 337410/10-7-1998 (Β 712) και 
328983/25-6-1998 (Β 688) υπουργικών αποφάσεων». 

4. Την υπ’ αριθμ. 374958/4272/12-7-1999 εγκύκλιο του 
Υπουργείου Γεωργίας με θέμα «Εφαρμογή της αριθμ. 
356366/8-6-1999 κοινής υπουργικής απόφασης». 

5. Το Ν. 3852/2010 (ΦΕΚ 87/Α/7-6-2010) «Νέα Αρχιτε¬ 
κτονική της Αυτοδιοίκησης και της Αποκεντρωμένης 
Διοίκησης-Πρόγραμμα Καλλικράτης». 

6. Το Π.δ. 146/2010 (ΦΕΚ 239/Α/27-12-2010) «Οργανισμός 
Περιφέρειας Δυτικής Μακεδονίας». 

7. Το Ν. 4235/2014 (ΦΕΚ 32/Α/11-02-2014) «Διοικητικά 
μέτρα, διαδικασίες και κυρώσεις στην εφαρμογή της 
ενωσιακής και εθνικής νομοθεσίας στους τομείς των 
τροφίμων, ζωοτροφών και της υγείας και προστασίας 
των ζώων και άλλες διατάξεις αρμοδιότητας του Υπουρ¬ 
γείου Αγροτικής Ανάπτυξης και Τροφίμων», άρθρο 41 
τροποποίηση διατάξεων του Ν. 2520/1997 (Α' 173). 

8. Το αριθμ. 5192/14-09-2015 έγγραφο της Δ.Α.Ο.Κ. 
Καστοριάς περί ορισμού μελών της γνωμοδοτικής επι¬ 
τροπής. 

9. Το αριθμ. 22672/17-09-2015 (5379/23-09-2015 πρωτ. 
ΔΑΟΚ) έγγραφο της Δ.Ο.Υ. Καστοριάς περί ορισμού 
μελών της γνωμοδοτικής επιτροπής. 

10. Το αριθμ. 45/25-09-2015 (5704/12-10-2015 πρωτ. 
ΔΑΟΚ) έγγραφο της Ε.Α.Σ. Καστοριάς περί ορισμού 
μελών της γνωμοδοτικής επιτροπής. 

11. Την εισήγηση της Διεύθυνσης Αγροτικής Οικονομίας 
και Κτηνιατρικής της Π.Ε. Καστοριάς, αποφασίζουμεΤη 
σύσταση γνωμοδοτικής επιτροπής για την απόδειξη της 
ιδιότητας αγρότη, νέου αγρότη, νεοεισερχόμενου νέου 
στον αγροτικό τομέα και εργάτη γης, αποτελούμενη 
από τους παρακάτω υπαλλήλους: 

1) Μπέη Ελευθέριο του Γεωργίου (Α.Δ.Τ. ΑΙ335980), ΠΕ 
Γεωτεχνικό, υπάλληλο της Δ/νσης Αγροτικής Οικονομί¬ 
ας και Κτηνιατρικής της Π.Ε. Καστοριάς με βαθμό Δ', με 
αναπληρωματικό μέλος τον Μοσχάκη Παναγιώτη του 
Νικολάου (Α.Δ.Τ. ΑΒ711310), ΠΕ Γεωτεχνικό, υπάλληλο 
της Δ/νσης Αγροτικής Οικονομίας και Κτηνιατρικής της 
Π.Ε. Καστοριάς με βαθμό Δ'. 


2) Μάρκου Στέφανο του Αντωνίου (Α.Δ.Τ. ΑΖ 796475), 
ΤΕ Εφοριακό, υπάλληλο της Δ.Ο.Υ. Καστοριάς με βαθμό 
Ε', με αναπληρωματικό μέλος την Αθανασίου Ευδοξία 
του Περίανδρου (Α.Δ.Τ. ΑΕ 823491), ΠΕ Εφοριακό, υπάλ¬ 
ληλο της ίδιας Υπηρεσίας με βαθμό Ε'. 

3) Δήμαρης Χρήστος του Δημητρίου (Α.Δ.Τ. Ν 727701), 
Γεωπόνος Π.Ε. υπάλληλος Ε.Α.Σ. Καστοριάς, με αναπλη¬ 
ρωματικό μέλος την Βελισαρίδου Μαρία του Αλεξάν¬ 
δρου (Α.Δ.Τ. ΑΙ 335819), Διοικητικό υπάλληλο Δ.Ε., του 
ίδιου φορέα. 

Γραμματέας της επιτροπής ορίζεται ο Σαρρής Δημή- 
τριος του Αλεξάνδρου (Α.Δ.Τ. ΑΕ339776), ΔΕ Διοικητι- 
κών-Γραμματέων, υπάλληλος της Δ/νσης Αγροτικής Οι¬ 
κονομίας και Κτηνιατρικής της Π.Ε. Καστοριάς με βαθμό 
Δ', με αναπληρωτή το Μησιάδη Αργύριο του Λεωνίδα 
(Α.Δ.Τ. 1625292), ΔΕ Διοικητικό-Λογιστικό, υπάλληλο της 
ίδιας Υπηρεσίας με βαθμό Γ'. 

Εισηγήτρια της επιτροπής ορίζεται η Τσούτση Ευπρα- 
ξία του Ιωάννη (Α.Δ.Τ. ΑΖ299943), ΠΕ-Μδο Γεωτεχνικός, 
υπάλληλος της Δ/νσης Αγροτικής Οικονομίας και Κτη¬ 
νιατρικής της Π.Ε. Καστοριάς με βαθμό Γ', με αναπλη- 
ρώτρια την Δημητρακοπούλου Ζαφείρια του Αργυρίου 
(Α.Δ.Τ. ΑΖ797274) ΠΕ Γεωτεχνικό, υπάλληλο της ίδιας 
Υπηρεσίας με βαθμό Δ'. 

Έργο της επιτροπής είναι η εξέταση των αιτήσεων 
των ενδιαφερομένων για την απόδειξη της ιδιότητας 
αυτών ως αγροτών, νέων αγροτών, νεοεισερχόμενων 
νέων στον αγροτικό τομέα και εργατών γης. 

Η θητεία των μελών της επιτροπής είναι διετής. Κατά 
τη διάρκεια της θητείας επιτρέπεται η αντικατάσταση 
των μελών της επιτροπής με την ίδια διαδικασία. 

Κάθε σχετική προηγούμενη απόφαση μας παύει να 
ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

*Δημοσιεύθηκε αρχικά στο Φ.Ε.Κ. 758/ΥΟΔΔ/23-10-2015 
Ο Περιφερειάρχης 
ΘΕΟΔΩΡΟΣ ΚΑΡΥΠΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοφιτ 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-ΐΌΐπ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεταισε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: Ιι1ίρ://νννννν.β1.9Γ - β-ιπβΜ: ννβόπΐ33ίβΓ.θ1@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


*020236404 1 1 1 50008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













































































